नूरैन अंसारी,
आ गइल बसंत
सर्दी, ठिठुरन, कँपकँपी के बीतते तुरंत.
ओस, पाला, शीतलहरी, के होते ही अंत.
झुमत, गावत, हंसत हँसावत आ गइल बसंत.
मोजर धइलस आम पर, गमके लागल फुलवारी.
खेत सजल सरसों के, जईसे कौनो राजकुमारी.
झडे लागल पत्ता पुरनका, फूटे लागल नया कपोल.
साँझ सबेरे सुने के मिले, कोयल के मीठे बोल.
जब बहे बयरिया पुरवईया, फसल खेत लहराय.
देख के सफल मेहनत आपन,खेतिहर खूब अगराय.
जईसे साधना सफल भइला पर खुश होखस संत.
झुमत, गावत, हंसत हँसावत आ गइल बसंत.
चूमे माथा धरती के उगते किरिनिया भोर में.
चादर हरियाली के पसरल गँउआ के चारू ओर में.
रतिया भी लागे सुहावन, निमन लागे धुप भी.
हल्की ठंडी, हल्की गर्मी से बदलल मौसम के रूप भी.
खटिया में गुटीयाइल बुढऊ, खड़ा भईलेंन तन के.
ये रंग-गुलाल के मौसम में, चहके चिरई मन के.
पंख लगा के इच्छा सबकर, उड़े चलल अनंत.
झुमत, गावत, हंसत हँसावत आ गइल बसंत.
पइसे माई-बाप बा
पइसा के बिना जिनगी, जिअल अभिशाप बा
सच कही, त पइसे बा धरम, पइसे माई-बाप बा.
पइसा ना होखे त, अपनो पराया बा.
पइसे से प्रेम, पइसे से मोह-माया बा.
पइसे से चलत बा सगरी रिश्तन के गाडी.
लोग पइसे से होशियार बा,पइसे बिन अनाडी.
बिक जाला पइसा पे अनमोल ईमान.
पइसे खातीर आदमी बन जाला शैतान.
अगर पाकेट में बा पइसा त सात खून माफ बा.
सच कही, त पइसे बा धरम, पइसे माई-बाप बा.
अवगुण भी पइसा वाला के गुण लागेला.
पइसा खातिर पाप कइल भी पुन लागेला.
हर समय पइसा के महिमा अपरंपार बा.
अमीर गरीब सबके पइसे से प्यार बा.
आदमी के पइसे बनावेला दरिद्र अउर दानी.
मिटी ना कबो दुनिया से पइसा के कहानी.
'नुरैन' जिनगी के हर मोड पर पइसे के छाप बा.
सच कही, त पइसे बा धरम, पइसे माई-बाप बा.
हँसे के खरमास
दुख ए दुनिया में केकरा पास नइखे.
बाकिर हर केहू रउआ खान उदास नइखे.
ज्यादा सोचेब त तिल ताड़ बन जाई.
चार दिन के जिनगी पहाड़ बन जाई.
बताई ना ख़ुशी के, केकरा तलाश नइखे.
बाकिर हर केहू रउआ खान उदास नइखे.
सबर करेब त रात भी बिहान हो जाई.
आ बेसब्री में ख़ुशी भी जियान हो जाई.
केकरा मन में अशांति के निवास नइखे.
बाकिर हर केहू रउआ खान उदास नइखे.
मत चिंता से चेहरा के चमक बिगाड़ी.
डगरे दी लाहे-लाहे जिनगी के गाड़ी.
हँसे खातिर कवनो मास में खरमास नइखे.
बाकिर हर केहू रउआ खान उदास नइखे.
नूरैन अंसारी
T :+ 91 120 244 4744 Extn : 203;
M : + 91 9911176564
Website : www.exlservice.com
awa_Deva bho_Deva hin_Deva bho_Deva bho_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hin_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hne_Deva bho_Deva hin_Deva bho_Deva bho_Deva mag_Deva bho_Deva bho_Deva bho_Deva mag_Deva bho_Deva bho_Deva bho_Deva bho_Deva bho_Deva bho_Deva bho_Deva awa_Deva lim_Latn ibo_Latn zho_Hant